Source: https://birosag.hu/hirek?page=1
Timestamp: 2019-08-18 13:49:32+00:00

Document:
2019.07.15. - 09:57
150 évvel ezelőtt született a bírói hatalom gyakorlásáról szóló, 1869. évi IV. törvénycikk. A törvény tartalmában és formájában is korszakalkotó volt és másfél évszázad múltán is utat mutat a bírói függetlenség terén. A kiegyezés éveiben deklarált törvényről neves jogtudósokat kérdeztünk.
2019.08.07. - 15:46
Tájékoztatjuk Tisztelt Ügyfeleinket, hogy az Országos Nyilvántartási Iroda a nyár folyamán is a megszokott nyitva tartással (H-Cs: 9:00 – 16:00, P: 9:00 – 13:00) várja Önöket a civil szervezetek beszámolóival, illetve a gondokolti adatszolgáltatással kapcsolatos ügyekben.
Ügyfélszolgálatunk címe: 1055 Budapest, Szalay utca 16.
Telefonszámaink: 06-1-354-4165, 06-1-354-4115, 06-1-354-4295.
E-mail címünk: civilinfo@obh.birosag.hu
2019.08.05. - 15:30
Tájékoztatjuk Ügyfeleinket, hogy a végrehajtási kérelem iránti nyomtatványok adattartalma 2019. augusztus 12-én módosul!
2019.08.08. - 11:48
Az ügyfelek a továbbiakban az erre a célra kialakított https://csodbetekinto.birosag.hu/ weblapon keresztül, elektronikus formában nyújthatják be igazolás kiállítása iránti kérelmeiket.
Az ügyfelek a fenti hivatkozási linken a regisztrációt követően, ügyfélkapu belépéssel, elektronikus formában kérheti(k) az igazolás kiállítását Hivatalunktól.
2019.08.16. - 11:01
Az írásbeli részben teszt jellegű kérdések, esszékérdés és szövegértési feladat kidolgozása vár a felvételizőkre, a szóbeli vizsga alkalmával pedig egyedül vagy több pályázó által közösen megoldható jogesetet, helyzetgyakorlatokat (élethelyzet, munkahelyi szituáció) kell megoldaniuk.
Erről bővebb információk itt lehet olvasni.
Ahogy arról már korábban beszámoltunk az Országos Bírósági Hivatal (OBH) 2019. II. félévében ismét meghirdette a bírósági fogalmazói pályázatot.
A fővárosban és 11 megyében, összesen 21 bírósági fogalmazói álláshely vár betöltésre, az ehhez szükséges felvételi vizsgára pedig augusztus 23-ig lehet jelentkezni.
2019.07.30. - 13:10
Hatodik alkalommal hirdet pályázatot amatőr fotográfusok részére az Országos Bírósági Hivatal.
A pályázat részletes leírásához kattintson ide: https://birosag.hu/hirek/kategoria/magazin/fokuszban-birosag-iden-fotopalyazatot-hirdet-az-obh
2019.07.29. - 15:59
A vízi közlekedés halálos tömegszerencsétlenséget okozó veszélyeztetésének vétsége miatt folyamatban lévő büntetőügyben, a legfőbb ügyész törvényesség érdekében benyújtott jogorvoslati indítványát elbírálva a Kúria 2019. július 29-én nyilvános ülésen kihirdetett ítéletében törvénysértőnek találta a Budai Központi Kerületi Bíróság 42.Bny.1646/2019/2. számú, illetőleg a Fővárosi Törvényszék mint másodfokú bíróság 26.Bnyf.8434/2019/15. számú végzésének óvadékra vonatkozó rendelkezését.
A Kúria indokolásában rámutatott: amennyiben a kényszerintézkedésről határozó bíróság megállapítja, hogy a bűnügyi felügyeletnek nincsenek meg a feltételei, akkor óvadék kiszabásával ezt nem lehet kiküszöbölni. Ha a bűnügyi felügyelet törvényileg nem alkalmazható, az óvadék nem alkalmas ennek ellensúlyozására. Az alsóbb fokú bíróságok döntései törvénysértők, mert a bűnügyi felügyelet elrendelésének az alsóbb fokú bíróságok határozatai szerint sem álltak fenn a feltételei.
A Kúrai mostani döntése nem töri fel a jogerőt, csak a törvénytelenséget deklarálja. Az ítélet ellen felülvizsgálatnak és fellebbezésnek nincs helye.
2019.08.15. - 16:17
• Augusztus 20-a hivatalos állami ünnep, az államalapítás és az államalapító Szent István király emlékére
2019.07.31. - 09:55
A régi Magyarországon az számított közönséges gonosztevőnek, aki folytatólagosan, vagy visszaesőként valósított meg súlyos, halállal büntetendő közbűncselekményeket, ún. „cégéres gaztetteket”
Halállal büntetendő cselekmények között tartották számon különösen a lopást, a rablást, az útonállást, a gyilkosságot, az erőszakos közösülést és a szándékos gyújtogatást
A közönséges gonosztevők üldözésére és megbüntetésére a nádori köztörvényszék volt jogosult, egészen I. Mátyás 1486. évi nagyobb dekrétumáig
A nádort a király küldte ki, hogy a közönséges gonosztevők felkutatása érdekében több megyére kiterjedő illetékességgel tartson közgyűlést
A közgyűlésen a nádor a tudomására jutott tények alapján a közönséges gonosztevőket távollétükben is elítélhette: „levelesítve” őket
A levelesített gonosztevőket bárki elfoghatta, végrehajthatta a kiszabott büntetést, vagy kiszolgáltathatta őket a hatóságoknak
A levelesített gonosztevő megölése a rendi Magyarországon büntethetőséget kizáró ok volt
Aki szándékosan futni hagyott egy ilyen gonosztevőt, bűnpártolóként maga is halállal bűnhődött
Mátyás a vármegyék kérései alapján az 1486. évi I. törvénycikkel számolta fel a nádori közgyűléseket, a közönséges gonosztevők felkutatásának és megbüntetésének feladata a vármegyékre hárult
Az 1638. évi LX. tc. értelmében a levelesített gonosztevők felkutatását az alispán végezte, a megye területén úriszékkel rendelkező földesurakkal együtt
Ha valamely egyházi, világi földesúr, vagy város megtiltotta, hogy a birtokán az alispán a levelesített gonosztevők felkutatása iránt nyomozhasson, 100 forint azonnal behajtandó bírságot kapott
2019.08.10. - 10:35
• Nagyjából a 13. század végétől kezdődően, Magyarországon is egyre gyakrabban használták a kínvallatást (tortura), hogy így csikarják ki a vádlott beismerő vallomását
• A „tortura” a formális, istenítéleteken alapuló eljárások megszűnését követően volt jellemző, a felvilágosodás időszaka előtt
• A tortúrát bíró rendelte el, ha a rendelkezésre álló bizonyítékok nem voltak elegendőek ahhoz, hogy a vádlott bűnösségét megállapítsák
• A kínvallatást szakavatott ember, az ítéletek végrehajtásáért felelős hóhér végezte, meghatározott eljárási rend szerint, fokozatosan végrehajtva
• Az erőhatalom alkalmazásával kinyert bizonyítékot a bíróság nem fogadta el
• A kínvallatás alatt tett vallomást a vádlottnak a bíróság előtt, szabad akaratából, kényszerítés nélkül is meg kellett erősítenie
• Ha a vádlott a bíróság előtt ezt nem tette meg, a bíró másodszor is elrendelte a kínvallatást
• Ha a vádlott újra megtagadta a kínvallatás alatt tett beismerő vallomásának megerősítését, a bírónak fel kellett őt mentenie
• A „confessio est regina probationum” elve szerint a büntetőperekben a bíróságok a beismerő vallomást tekintették a legfontosabb bizonyítéknak
• Az elvre egyes európai országok azért hivatkoztak, hogy „a cél szentesíti az eszközt” jegyében elfogadtassák a kínvallatás törvényes alkalmazását a beismerő vallomás megszerzésére
• A felvilágosodás, különösen Cesare Beccaria „Dei delitti e delle pene” (A bűnökről és büntetésekről) című művének hatására a felvilágosult abszolutista uralkodók betiltották a kínvallatás alkalmazását
• Lipót a Toszkánai Nagyhercegségben, II. József császár Ausztriában és Magyarországon, valamint Nagy Katalin orosz cárnő Oroszországban nem engedélyezte a kínvallatást
2019.07.24. - 09:42
• A visszaűzés (repulsio), vagy más néven kard kivonásával történő tiltakozás (evaginatio gladii) a rendi korban általánosan elfogadott perorvoslatnak minősült
• A repulsio a bírói ítélet végrehajtásának megakadályozására szolgált
• A perorvoslatoknak több típusa is létezett: a fellebbezés, a perújítás, vagy akár a sérelmes nyilatkozatot tevő ügyvéd nyilatkozatának visszavonását követelő tiltakozás, az ügyvédszó visszavonása
• Visszaűzésnek csak ún. „gyökeres jog” iránti, azaz a tulajdonjog vitás rendezéséről szóló perekben volt helye
• Visszaűzéssel az a pervesztes alperes élhetett, aki a per tárgyát képező ingatlan birtokosa volt és birtokon belülről tiltakozott a végrehajtás ellen
• Ha a pervesztes alperes nem vette tudomásul az ítélet tartalmát, akkor az ítélet felolvasását követően kard kivonásával tiltakozott
• Tiltakozására a perben érintett ingatlan helyszínére kivonuló bírói ember, valamint a pernyertes felperes előtt kerülhetett sor
• A tiltakozást a bíróság jegyzékbe vette és határnap tűzésével felszólította a tiltakozót, hogy indokolja azt a bíróság előtt
• A visszaűzés eredményeképpen új per indult, ha ezt a visszaűző fél ismét elvesztette, perbírsággal bűnhődött, és a perköltségeket is viselnie kellett
• A perbírság azért lehetett tetemes összegű, hogy a pervesztest az alaptalan visszaűzéstől eltántorítsa
• Aki az ítélet végrehajtását másodszor is megakadályozta, hűtlenséget követett el, ami miatt fő- és jószágvesztéssel bűnhődött
2019.08.15. - 09:01
274 darab feleslegessé vált telefont gyűjtöttek össze a Miskolci Törvényszék dolgozói, a törvényszék ugyanis csatlakozott a Miskolci Állatkert és Kultúrpark „Csak egy telefonba kerül” környezetvédelmi kampányához. A használaton kívüli mobiltelefonok összegyűjtésével és újrahasznosításának támogatásával a civilizáció fejlődése és a környezetszennyezés összefüggéseire, valamint környezetünk védelmének fontosságára szeretnék felhívni a figyelmet.
2019.08.09. - 13:46
Dr. Virág Csaba, a Fővárosi Ítélőtábla tanácselnöke, az Országos Bírósági Hivatal „Az új polgári perrendtartás hatályosulását támogató munkacsoportjának” volt vezetője az új polgári perrendtartásról nyilatkozott az Infórádió Paragrafus c. műsorában.
Az interjúból többek között az is kiderül, hogy az új polgári perrendtartás milyen változásokat eredményezett a perfelvételi tárgyalás tekintetében, rövidülnek-e a perek, illetve, hogy mivel is foglalkozik a munkacsoport.
A részletes interjú itt érhető el. (2.rész)
2019.08.14. - 15:43
2019.08.08. - 11:25
Immár ötödik alkalommal látogathatnak el a Sziget résztvevői a „Sziget Bíróság” sátrához augusztus 7. és 13. között.
Kollégáink játékos feladatokkal, érdekességekkel várják a fesztiválozókat délelőtt 11 órától este 20 óráig. Jogi kérdezz-felelek, kvíz játékok és egyéb érdekes programok keretében az érdeklődők megismerkedhetnek a bírósági munkával, a digitális bírósággal vagy éppen megtudhatják, hogy milyen nehéz is egy tanú dolga.
Mindenkit szeretettel vár a Sziget Bíróság a 41-es programhelyszínen a Civil Szigeten belül!

References: Kúria 
 Bíróság 
 bíróság 
 Kúria 
 bíróság 
 bíróság 
 bíróság 
 bíróság 
 bíróság 
 bíróság 
 Bíróság